open-index/open-wikipedia-markdown huggingface dataset:
Prince Paul

**Paul Huston**, betur kendur sum **Prince Paul**, er ein amerikanskur DJ, rappari og hip hop fløgu framleiðari. Hann er ein av stovnandi liminum av horrorcore bólkinum Gravediggaz, har hann var nevndur **The Undertaker**. Áðrenn hetta var hann í viðurkenda hip hop bólkinum Stetsasonic. Eisini er hann kendur fyri at hava framleitt fyrstu tríggjar fløgurnar hjá sera árinamikla hip hop bólkinum De La Soul.

## Diskografi
;Solo 
*Psychoanalysis (What Is It ?) (1996)
*A Prince Among Thieves (1999)
*Politics of the Business (2003)
*Itstrumental (2005)

;Stetsasonic 
*On Fire (1986)
*In Full Gear (1988)
*Blood, Sweat & No Tears (1991) 

;Gravediggaz 
*6 Feet Deep (1994)

;Aðrar framleiðslur (album) 
*De La Soul - 3 Feet High and Rising (1989) 
*Resident Alien - It Takes a Nation of Suckas to Let Us In 1991) 
*De La Soul - De La Soul Is Dead (1991) 
*De La Soul - Buhloone Mindstate (1993) 
*Chris Rock - Roll With the New (1997) 
*Handsome Boy Modeling School - So... How's Your Girl? (1999) 
*Chris Rock - Bigger & Blacker (1999) 
*MC Paul Barman - It's Very Stimulating (2000) 
*Handsome Boy Modeling School - White People (2004) 
*The Dix - The Art of Picking Up Women (2005) 
*Baby Elephant - Turn My Teeth Up! (2007) 
*Dino 5 - Baby Loves Hip Hop Presents The Dino 5 (2008)
*Souls of Misschief - Montezuma's Revenge (TBR)

Bólkur:Amerikanskir tónleikarar
Bólkur:Afroamerikanarar
Bólkur:Tónleikaframleiðarar
Gravediggaz

**Gravediggaz** er ein amerikanskur hip hop tónleikabólkur, ein sera innovativur horrorcore bólkur, var stovnaður í 1993, sama árið teir góvu fyrstu fløgu teirra út, sum kallaðist, *6 Feet Deep*. Fýra limir eru í bólkinum; Prince Paul (*The Undertaker*), Frukwan (*The Gatekeeper*), **Too Poetic** (*The Grym Reaper*), og RZA (*The Rzarector*).
Teir vóru aktivir í árunum 1993-2004, og 2010-.

## Tónleikasøga
***6 Feet Deep** (1994)
***The Pick, The Sickle and the Shovel** (1997)
***Nightmare in A-Minor** (2002)
***6 Feet Under** (2004)

Bólkur:Amerikanskir tónleikabólkar
Bólkur:Hip hop tónleikabólkar
Bólkur:1993
Black Sheep (bólkur)

**Black Sheep** er ein amerikanskur alternative hip hop bólkur, og er bygdur av tveimum tónleikarum, Dres og William McLean (Mista Lawnge). Teir eru limir í Native Tongues, og eru kendir fyri at vera tann fyrsti hip hop bólkurin sum gjørdi eftirlíknaði gangsta rap fyri eina komiska effekt (*U Mean I'm Not*). Ivaleyst eru Black Sheep best kendir fyri sangin *The Choice Is Yours*, sum Kia (bil felag) seinni brúktu í eini sjónvarpsreklamu.

## Tónleikasøga
* *[[A Wolf in Sheep's Clothing]]* (1991)
* *[[Non-Fiction]]* (1994)
* *[[8WM/Novakane]]* (2006)
* *[[From the Black Pool of Genius]]* (2010)
* *[[Tortured Soul]]* (2018)
Bólkur:Amerikanskir tónleikabólkar
Bólkur:Hip hop tónleikabólkar
AOI: Bionix

**AOI: Bionix** er sætta fløgan De La Soul hevur givið út, og onnur fløgan í Art Official Intelligence(*AOI*) røðini. Fløgan var útgivin í 2001, eitt ár eftir undanfarnu *[[Art Official Intelligence: Mosaic Thump]]*, og meiningin var at triðja og seinasta fløgan í røðini skuldi koma eitt ár eftir hesa, men hon var útsett grundað á trupulleikar í plátufelagnum *Tommy Boys Records*. **AOI: Bionix** var altso seinasta fløgan sum De La Soul góvu út gjøgnum Tommy Boys.
Í mun til *Mosaic Thump* var **Bionix** skrivliga djúpri, og hevði meiri álvarsom evnir, men allíkavæl innhelt hon komisk innsløg.
Eins og í fyrru AOI fløguni, so innihelt *Mosaic Thump* gestir frá sera ymiskum økjum og tíðum. *[[Slick Rick]]*, rappari frá seint í 80'inum, *[[B-Real]]* frá Cypress Hill, *[[J Dilla]]*, kendur framleiðari frá 90'inum, *Cee Lo* úr Goodie Mob, ein bólkur úr Atlanta, Devin the Dude, rappari úr Texas, og eisini R&B og neo soul sangarindir.

## Innihaldsyvirlit

# **Intro** – 0:29 
# **Bionix** – 2:43 
# **Baby Phat** – 3:50 – (við *Devin the Dude* og *Yummy Bingham*)
# **Simply** – 4:05 
# **Simply Havin**' – 0:48
# **Held Down** – 4:54 – (við *Cee-Lo Green*)
# **Reverend Do Good #1** – 1:05
# **Watch Out** – 3:37 
# **Special** – 3:36 
# **Reverend Do Good #2** – 1:14
# **The Sauce** – 2:25 – (við *Philly Black*)
# **Am I Worth You?** – 4:01 – (við *Glenn Lewis*)
# **Pawn Star** – 4:06 – (við *Shell Council*)
# **What We Do (For Love)** – 5:04 – (við *Slick Rick*)
# **Reverend Do Good #3** – 2:20
# **Peer Pressure** – 5:09 – (við *B-Real* og *[[J Dilla|Jay Dee]]*)
# **It's American** – 1:09
# **Trying People** – 4:31

Bólkur:De La Soul útgávur
Bólkur:2001
Erling D. Jacobsen

**Erling Dávidsson Jacobsen** (føddur 13. februar 1990) er ein føroyskur fótbóltsleikari. Hann spælir sum verjuleikar og miðvallaleikari. Í 2007-10 spældi hann við FC Amager, seinna helmingin av 2010 leikti hann við Víkingi í bestu føroysku fótbóltsdeildini og hann helt fram at spæla við Víkingi í 2011 og 2012. 

## Lívleið innan fótbólt

### Landsliðs- og ungdómslandsliðsleikari
Í oktober 2010 leikti Erling sín fyrsta A-landsdyst fyri Føroyar, tað var í dystinum móti Norður Írlandi, sum endaði við javnleiki 1-1. 
Erling spældi sín fyrsta ungdómslandsdyst fyri Føroyar á U17 landsliðnum í dysti móti Týsklandi 14. oktober 2005. Hann hevur spælt tveir dystir fyri U21 landsliðið hjá Føroyum í 2010. Liðið fekk 11 stig. Erling spældi dystirnir móti Russlandi og Andorra.  Sambært UEFA heimasíðuni hevur Erling leikt 6 dystir fyri U17, 6 dystir fyri U19, 7 dystir fyri U21 og til nú (sepember 2012) tveir dystir fyri A-landsliðið hjá Føroyum.

### UEFA dystir fyri feløg
Erling hevur spælt altjóða UEFA dystir við Víkingi. Fyrstu ferð av í juli 2006 móti Ventspils. Í 2010 spældi hann tveir dystir fyri Víking í UEFA Europa League móti turkiska liðnum Besiktas. Besiktas vann báðir dystirnir. Í juli 2012 spældi hann tveir dystir við Víkingi móti FC Gomel úr Hvítarusslandi í UEFA Europe League. Víkingur tapti báðir dystirnar.

### Ársins Stjørnuskot 2010
Erling Jacobsen var kosin Ársins Stjørnuskot 13. november 2010. Tað er Miðlahúsið, Sosialurin og Rás2 sum skipa fyri einum hugnakvøldið á Hvonn, har tey heiðra bestu fótbóltsleikarar, málverjar, venjarar og dómarar í Føroyum. Umframt at besti mannligi og best kvinnuligi fótbóltsleikarin verður kosin, verður eisini Ársins Stjørnuskot heiðrað, bæði hjá monnum og kvinnum.

## Keldur


## Slóðir úteftir

*Faroesoccer.com
*UEFA.com

Bólkur:Føðingar í 1990
Bólkur:Føroyskir fótbóltsspælarar
Bólkur:Føroyskir landsliðsleikarar
Bólkur:Víkinga leikarar
Sornfelli

**Sornfelli** er fjall á Streymoynni, 749 m til hæddar. Tað liggur um 12 km frá Havnini (20 km eftir vegi).

Í 1958 gav Føroya Løgting NATO loyvi at byggja hernaðarliga eftirlitsstøð á Sornfelli, og á sumri 1963 - tá Kalda kríggið var í hæddini - byrjaði NATO at hava radareftirlit við skipaferðslu og flogferðslu í norðuratlantshavi frá radarum á Sornfelli. Tætt knýtt at virkseminum á Sornfelli var Natostøðin í Mjørkadali. 

Radarin varð sløktur og steðgaður tann 1. januar 2007, og tann 15. november 2010 steðgaði samskiftisuppgávan á Sornfelli eisini, og gavst NATO tá við øllum virkseminum á Sornfelli. 

## Keldur
* Forsvaret.dk: Um radarstøðina í Sornfelli
* Radarin verður liðugur um fýra ella fimm ár KVF, 2022

Bólkur:Fjøll í Føroyum
Krambatangi

**Krambatangi** er staðarnavn í Suðuroynni, sum var rættiliga ókent áðrenn 2005, tá ferjulega varð gjørd har til nýggja stranfaraskipið Smyril, sum kom til landið í oktober 2005. Ferjulegan á Krambatanga varð tikin í brúk samstundis sum nýggi Smyril kom. Áðrenn tað var ferjulegan á Drelnesi nýtt til Smyril, og áðrenn tað sigldi Smyril inn á Tvøroyrar Havn og á Vágs Havn. Í gomlum døgum, áðrenn vegur kom millum allar bygdir, sigldi Smyril inn til fleiri aðrar bygdir í Suðuroynni.
Krambatangi er í Øravíkarlíð, 3 km frá bygdini Øravík og stutt frá Trongisvági. Tvøroyri liggur hinumegin við Trongisvágsfjørð.

## Myndir

Mynd:Harbour for the new Smyril.JPG|Krambatangi 2004, ferjulegan er í gerð.
Mynd:First Smiril.jpg|Smyril 1 liggur við kai við Handilin hjá Thomsen í 1899 
Mynd:New smyril 11.56.jpg|Krambatangi 15. oktober 2005, tá Smyril V kom, Smyril IV liggur eisini við bryggju.


## Ávísing úteftir
* SSL.fo

Bólkur:Suðuroy
Bólkur:Samferðsla og flutningur
Thomas Aquinas

**Thomas Aquinas**, føddur umleið ár 1225, deyður 1274, var ein italskur gudfrøðingur og heimspekingur.

Thomas kom sum 14 ára gamal til París. Hann fór upp í dominikanaraskipanina og hevði Albertus Magnus sum lærara, sum var ein vællýddur og lærdur viðhaldsmaður hjá heimspekini hjá Aristoteles. Aquinas var umstríddur í síni samtíð, men tað eydnaðist honum at greina og viðgera Aristoteles soleiðis, at kirkjan stutt eftir deyða Aquinasar góðtók læru hansara. Aquinas varð gjørdur til halgimenni í 1323. Í dag verður Thomas Aquinas mettur at vera týdningarmesti gudfrøðingurin í Katólsku kirkjuni.

## Føroyskar útgávur
* Um veran og veru (2009) - *Eilif Samuelsen týddi*.

## Si eisini
* Aurelius Augustin

## Keldur


Bólkur:Italiarar
Bólkur:Heimspekingar
Bólkur:Guðsfrøðingar
Bólkur:Halgimenni
Bólkur:Rómversk-katólska kirkjan
Bólkur:Føðingar í 1220-árunum
Bólkur:Andlát í 1270-árunum
Trongisvágsfjørður

**Trongisvágur** er longsti fjørður í Suðuroynni. Fleiri bygdir liggja kring fjørðin, uttast á norðara armi liggur Froðba, síðan kemur Tvøroyri og innast í fjørðinum er Trongisvágur. Á sunnara armi er ein partur av Trongisvági og so kemur Líðin (Øravíkarlíð). Ferjulegan Krambatangi liggur á sunnara armi av fjørðinum, í Øravíkarlíð. Tvøroyrar Havn liggur eisini við Trongisvágsfjørð.

## Charles Lingbergh og Wolfgang von Gronau lendu á Trongisvágsfirði
Í 1933 lendi flogfari hjá heimskenda amerikumanninum Charles Lindbergh á Trongisvágsfirði, tað vóru stórtíðindi tá í tíðini. Kona hansara Anne Morrow var við honum á ferðini, hon var annar pilotur. Tey høvdu stutta tíð frammanundan mist sonin eftir at hann varð buturførdur og dripin, so tey høvdu ikki hug til at verið við í veitslulag.  Lindbergh var fyrstur at flúgva tvørtur um Atlantarhavið uttan steðg, tað gjørdi hann 20.-21. mai 1927. Tvøroyrar Bygda- og Sjóvinnusavn hevur myndir frá hendingini. 
Týski flogskiparin Wolfgang von Gronau var fýra ár í slag og vitjaði á Tvøroyri, hann lendi eisini á Trongisvágsfirði. Tað einu ferðina segði hann, at hann fór til Íslands, og at hann fór at koma aftur til Tvøroyrar, men tað næsta fólk frættu um hann var at hann varð stórliga fagnaður í Amerika, tí hann hevði flogið runt um alla jørðina. Tað hendi í 1930.

## Keldur


## Ávísing úteftir
* Tvoroyri.fo 
* Visitsuduroy.fo

Bólkur:Suðuroy
Bólkur:Firðir í Føroyum
Finnur Justinussen

**Finnur Justinussen** (føddur 30. mars 1989) er føroyskur fótbóltsleikari, sum spælir við Víkingi. Í 2012 spældi hann við Jönköpings Södra IF í Svøríki. Jønkøping Sødra kappast í næstbestu svensku fótbóltsdeildini, sum verður nevnd Superrettan. Finnur var fyrsti føroyingur, sum hevur spælt professionellan fótbólt í Svøríki (professionelt tvs. í bestu ella næstbestu fótbóltsdeildini). Finnur er áleypari, hann hevur tvær ferðir verið toppskjútti í bestu føroysku fótbóltsdeildini, tað var í 2009 og 2011, tá leikti hann fyri Víking. Hann hevur eisini spælt fyri U21 landsliðið hjá Føroyum. Hann spældi 8 dystir fyri U21 Føroyar, sum samanlagt fekk 11 stig og var fyrsta føroyska landsliðið sum fekk tvísiffrað stigatal í altjóða UEFA kapping. Finnur leikti tveir altjóða dystir fyri Víking í 2010, tað var móti turkiska liðnum Besiktas. Finnur var til royndarvenjing í Svøríki í oktober 2009 við Gefle, sum tá spældi í bestu svensku fótbóltsdeildini. Ongin sáttmáli spurdist tó buturúr, men í 2011 eydnaðist tað honum at fáa sáttmála við Jönköpings Södra IF. Í 2013 kom hann aftur til Føroya og spælir nú aftur við Víkingi.

## Ársins Stjørnuskot 2009 og Toppskjútti í bestu fótbóltsdeildini 2009 og 2011
Finnur Justinussen fekk heiðurin "Ársins Stjørnuskot 2009", tá Sosialurin skipaði fyri árligu gallaveitsluni, har bestu fótbóltsleikarir og onnur innan føroyska fótbóltin verða heiðraði eftir at fótbóltsárið er komið at enda. 
Finnur Justinussen varð toppskjútti í meistaradeildini í 2009 við 19 málum.
Í 2011 er Finnur Justinussen aftur toppskjútti í Vodafonedeildini. Hann vann gylta skógvin, sum hann fekk handaðan á samkomu á matstovuni Hvonn í Havn. Hann hevur skorað 21 mál í 26 dystum, tað er í meðal 0,81 mál fyri hvønn spældan dyst.

## Keldur


## Ávísing úteftir
* FaroeSoccer.com

Bólkur:Føroyskir fótbóltsspælarar
Bólkur:Føðingar í 1989
Bólkur:Víkinga leikarar
Royndin Fríða, 5-mannafar

**Royndin Fríða** er føroyskur kappróðrarbátur úr Vági. Vágs Kappróðrarfelag eigur bátin, sum Sámal Hansen, bátasmiður, smíðaði í 2004. Áðrenn hesin báturin varð tikin í brúk var ein annar bátur við sama navni; ta Royndina Fríðu hevði Kaj Hammer, bátasmiður, smíðað í 1998. Aðrir kappróðrarbátar við navninum Royndin Fríða hava eisini verið áðrenn. 

## Føroyameistaraheitið

Royndin Fríða dreingir vunnu føroyameistaraheitið í 1994 . 

## Myndir

Mynd:2011 Olavsoka Childrens rowing Royndin Frida.jpg|Genturnar á Royndini Fríðu á veg út til barnaróðurin á Ólavsøku 2011.
Mynd:2010 Rowing Competition on Jóansøka in Vágur Faroe Islands.JPG|Royndin Fríða í kappróðri á Jóansøku 2010 í Vági. Teir vunnu henda róðurin og gjørdist nummar tvey í FM.
Mynd:Firvaldur and Kjogvin rowing boats from Suduroy.jpg|Kjógvin hjá Vágs Kappróðrarfelag og Firvaldur hjá Froðbiar Sóknar Róðrarfelag. Kjógvin er gamla Royndin Fríða.
Mynd:5-mannafør gentur barnaróður Norðoyastevna 2012.jpg|Barnaróður, gentur, á Norðoyastevnu 2012. Royndin Fríða gjørdist nummar 3.
Mynd:Faroese Rowers from Vags Kapprodrarfelag 2012.JPG|Royndin Fríða hevur 3 manningar í 2012. Her eru tey í ferð við at flota bátin á Sundalagsstevnuni 2012.


## Keldur


## Ávísing úteftir
* RSF.fo, heimasíðan hjá Róðrarsambandi Føroya

Bólkur:Bátar
Bólkur:Kappróðrarbátar
Bólkur:Vágs Kappróðrarfelag
Smyril, 6-mannafar

**Smyril** er kappróðrarbátur úr Vági, 6-mannafar. Róðrarfelagið Vágs Kappróðrarfelag eigur bátin. Felagið hevur átt fleiri bátar sum hava havt navnið Smyril; hesin sum sæst á myndini og verður brúktur í løtuni smíðaði Sámal Hansen, bátasmiður, í 2003. Smyril hevur vunnið føroyameistaraheitið tríggjar ferðir.

## Smyril Føroyameistari

* 1982 - 6-mannafør kvinnur
* 2002 - 6-mannafør menn
* 2003 - 6-mannafør menn
* 2020 - 6-mannafør menn

Teir sum róu við Smyrli í 2002 og 2003, tá hann bleiv føroyameistarir vóru hesir: Johan Sofus Müler, Niels Pauli Beck, Napoleon Danberg, Sonhard Dalfoss, Finnbogi Magnussen, Vermund Vestergaard og Mortan Ovi Mortensen.

## Sangur til Vágs Kappróðrarfelag
Í samband við at Smyril vann FM í 2002 yrkti Niels Petur Nolsøe úr Vági yrkingina *Sigurskvæði til VKR*. Seinni smíðaði Hans Jacob Hjelm lag til og upptøka varð gjørd, har Hans Jacob Hjelm syngur. Á Vestanstevnu 2003 varð sangurin fyrstu ferð spældur í Útvarpi Føroya. 

Niðurlagið ljóðar soleiðis:

*Tann báturin sum vann, hvønn lit hevði hann*
*Jú, svarta rim og remma, enn stimbur vísa kann* 
*So eyðkendur hann er og stavnin reystan ber*
*Ein fragd er fyri eyga, ein sjón sum hendan her.*

## Myndir

Mynd:Smyril 6-mannafar Vags Kapprodrarfelag.jpg|Smyril á jóansøku 2011.
Mynd:Smyril a wooden rowboat from Vágur in the Faroe Islands.JPG|Smyril, sum Sámal Hansen smíðaði í 2003.


## Keldur


## Ávísing úteftir
* Vágs Kappróðrarfelag á Facebook.

Bólkur:Kappróðrarbátar
Bólkur:Vágs Kappróðrarfelag
Bólkur:Bátar
Filmatisering

**Filmatisering** lýsir ta process (tilgongd), ið endar við einum filmi sum er baseraður á eina forteljing úr einum øðrum miðli, t.d. eini bók. 

Processin (tilgongdin) inniber m.a. fylgjandi:
*skriving av filmmanuskripti
*filmsupptøkur
*klipp og redigering

Innihaldið í tí endaliga filminum kann víkja rættiliga nógv frá upprunaligu søguni/forteljingini, treytað av ætlanunum hjá manuskripthøvundinum og filmsframleiðaranum.

Eitt dømi um slíka process/tilgongd sæst í filmunum Ringanna Harri, ið eru baseraðir á bøkurnar av sama navni. Bøkurnar eru skrivaðar av J. R. R. Tolkien og filmarnir eru instrueraðir av Peter Jackson.

Bólkur:Filmur
Norðbergseiði

**Norðbergseiði** er anna av tveimum eiðum í Hvalba, tað er tað norðara eiðið. Hvalbingar rópa tað Á Drátti. Fjallið Norðberg er beint norðanfyri Norðbergseiði, tað er haðani at staðarnavnið er komið. Norðberg er eisini ættarnavn í Hvalba. Norðbergseiði er á vestursíðuni á Suðuroynni, beint vestanfyri bygdina, koyrivegur er heilt vestur til eggina og stórt parkeringsøki er har. Veirar vóru settir upp í 2010 fram við eggini, so tað er tryggari at ganga har. Ein stórur klettur datt av berginum, sum er beint sunnanfyri Norðbergseiði, einaferð í 1980'unum, hann liggur har enn. Tað hoyrdist og ristingar føldist heilt heim í bygina, tá hendingin fór fram.

## Síging á Norðbergseiði
Í 2009 byrjaðu nakrir menn úr Hvalba at bjóða elligamla føroyska siðin *síging* sum ferðavinnumál. Tað gekk væl og í 2010 varð hetta aftur roynt við góðum úrsliti. Fólk kunnu síga niður á sermerktu helluna við stabbagróti og síðan verða hálaði uppaftur. Onkuntíð er bátatúrur við sum ein eyka uppliving.

## Holið í helluni á Norðbergseiðinum
Eitt hol er í helluni á Norðbergseiðinum, beint við vegin. Eitt høgt hegn er sett rundan um holið, so eingin er í vanda fyri at detta niður í holið. Til ber at síggja niður í Atlantshavið og niður á helluna við stabbagróti, sum er niðri við sjóvarmálan. 

## Bukkvald var á Norðbergseiði
Áðrenn føroyingar fingu fasta skipan við at brenna alt burturkast á brennistøð, høvdu flestu størri bygdir sítt egna ruskpláss, har burturkast varð beint burtur. Hvalbingar brúktu Norðbergseiði til bukkvald, burturkast varð koyrt á bláman vestur av Drátti har, eins og tað varð gjørt í øðrum bygdum. Hetta er nú strangliga bannað, nú er staðið eitt vakurt stað, har fólk koma fyri at njóta vøkru náttúruna.

## Myndir

Mynd:Grímsfjall seen from Nordbergseidi, Hvalba, Faroe Islands.jpg|Útsýni av Drátti móti Grímsfjalli. Stóri kletturin sæst í urðini beint við sjóvarmálan.
Mynd:Dráttur Norðbergseiði and Norðberg Hvalba Suðuroy Faroe Islands.JPG|Norðbergseiði og fjallið Norðberg. Koyribreytin og vendiplássið sæst eisini. Tað er her skrelliplássið var fyrr.
Mynd:A Natural Hole in the Cliff of Nordbergseidi in Hvalba Faroe Islands.JPG|Holið sum er í helluni á Norðbergseiðinum. Girðing er rundanum.
Mynd:Norðbergseiði Hvalba Cliffs of Suðuroy Faroe Islands.JPG| Norðbergseiði, stabbagrót sæst niðri á helluni.


## Keldur


## Ávísingar úteftir
* Hvalba.fo, heimasíðan hjá Hvalbiar kommunu.
* Siging.info, heimasíðan hjá Spf. Síging. 

Bólkur:Hvalba
Bólkur:Suðuroy
Grímsfjall

**Grímsfjall** er fjall í Suðuroynni. Fjallið er 327 metrar høgt. Grímsfjall er á vestursíðuni av Suðuroynni vestanfyri bygdina Hvalba. Grímsfjall er millum bæði eiðini í Hvalba: Hvalbiareiði, sum er tað syðra og eisini verður rópt *Fiskieiði* og Norðbergseiði, sum er tað norðara eiði og sum eisini verður rópt *Á Drátti*. Grímsfjall er valla á eystursíðuni, sum vendir móti Hvalba men høgt berg móti vestri, sum vendir út móti Norður Atlantshavinum.

## Myndir


Mynd:Grímsfjall a mountain and cliff of Suðuroy Faroe Islands.JPG|Grímsfjall sæð frá havinum vestanfyri Hvalba.
Mynd:Grímsfjall seen from Nordbergseidi, Hvalba, Faroe Islands.jpg|Norðursíðan á Grímsfjalli, sæð frá Norðbergseiðinum.
Mynd:Hvalba sunset, Faroe Islands.jpg|Sólsetur í Hvalba, sæð frá skipi ella báti eystanfyri Suðuroynna. Grímsfjall er fjallið vinstrumegin.


## Keldur


## Ávísing úteftir
* Hvalba.fo, heimasíðan hjá Hvalbiar kommunu.

Bólkur:Fjøll í Føroyum
Bólkur:Hvalba
Bólkur:Suðuroy
Hosni Mubarak

**Muhammad Hosni Said Mubarak** (føddur 4. mai 1928, deyður 25. februar 2020) vanliga bert umrøddur sum **Hosni Mubarak**, var fjórði forseti Egyptalands. Han tók við sum forseti hin 14. oktober 1981  eftir Anwar Sadat eftir at hesin varð myrður hin 6. oktober 1981. Tann 11. februar 2011 fór Hosni Mubarak frá sum forseti Egyptalands eftir 18 dagar við ógvusligum mótmælum og uppreistri í landinum. Sum forseti fyri Egyptaland var hann sæddur sum ein av teimum maktmiklastu leiðarunum í miðeystri. Hann var kendur fyri sína moderatu meining um Ísrael-Palestina konfliktina og var ofta við í samráðingum millum báðar síðurnar.

Bólkur:Forsetar
Bólkur:Statsleiðarar
Bólkur:Føðingar í 1928
Bólkur:Andlát í 2020
Bólkur:Egyptar
Havnar Róðrarfelag

**Havnar Róðrarfelag** er føroyskt róðrarfelag við heimstaði í Havn.

Havnar Róðrarfelag eigur fleiri kappróðrarbátar. Ein av teimum er Havnarbáturin sum er 10-mannafar. Havnarbáturin hevur vunnið føroyameistaraheitið 12 ferðir.

## Mest vinnandi róðrarfelag í Føroyum

Havnar róðrarfelag er mest vinnandi róðrarfelag í Føroyum tá hugt verður eftir hagtølum aftur til 1973. Í 2012 hevði felagið vunnið 61 FM heitið árini 1973-2012. Havnar róðrarfelag er eisini mest vinnandi róðrarfelag, tá hugt verður eftir hagtølum frá 1973-2012 viðvíkjandi gull, silvur og bronsu á FM-kappróðrunum sum hava verið kring landið á stevnunum. Havnar Róðrarfelag vann 320 gull, 266 silvur og 227 bronsu heiðursmerki í tíðarskeiðnum 1973-2012.

## Bátar hjá Havnar Róðrarfelag
*Drekin, 5 mannafar
*Sílið, 5 mannafar
*Títlingur, 5 mannafar
*Gongurólvur, 6 mannafar
*Víkingur, 6 mannafar
*Ørvur, 8 mannafar
*Bláskelin, 10 mannafar
*Havnarbáturin, 10 mannafar

## Føroyameistaraheiti
Fleiri av bátunum hjá Havnar Róðrarfelag hava vunnið føroyameistaraheitið. Niðanfyri sæst yvirlit yvir tær bátsmanningar, ið hava vunni FM. Barnaróður og Masters eru ikki við í yvirlitinum. Hagtølini eru frá heimasíðuni hjá Havnar Róðrarfelag.

## Heiður
Í 2011 var árliga gallaveitslan fyri kappróðrarfólk hildin í neystinum hjá Argja Róðrarfelag. Havnar Róðrarfelag vann heiður í hesum bólkum:
**Besta Start hjá monnum 2011* - 8 mannfarið **Ørvur**
**Besta endaspurt 2011 hjá kvinnum* - 6 mannfarið **Gongurólvur**
**Ársins come back, kvinnur* - 6 mannfarið **Gongurólvur**

## Nevndin
Havnar Róðrarfelag hevur 5-mannað nevnd:

* Skarpheðin Njálson, formaður
* Róar W. Dalsgaard, skrivari
* Sigfríður á Plógv Hansen, næstformaður
* Jóan Pauli Lamhauge, kassameistari
* Eirikur á Kletti, nevndarlimur

## Myndir

Mynd:Drekin a Faroese Row Boat.jpg|Drekin á Trongisvágsfirði á jóansøku 2011.
Mynd:Drekin Winners of 5 mannafor boys rowing race Joansoka 2012.jpg|Drekin vann róðurin hjá 5-mannaførum við dreingjum á Jóansøku 2012.
Mynd:Gongurolvur 6mannafor kvinnur vinnari Joansoka 2011.jpg|Kvinnumanningin á Gongurólvi á Jóansøku 2011. Tær vunnu eisini FM tað árið. Gongurólvur er næstmest vinnandi 6-mannafarið hjá kvinnum við 43 gull, 42 silvur og 30 bronsu heiðursmerkjum frá 1973-2011.
Mynd:Orvur 8-mannafar Havnar Rodrarfelag.jpg|8-mannafarið Ørvur á jóansøku 2011
Mynd:Havnarbaturin 2012.jpg|Havnarbáturin er mest vinnandi báturin hjá 10-mannaførum við 13 FM, 53 gull, 54 silvur og 41 bronsu heiðursmerkjum. Myndin er tikin á Sundalagsstevnu 2012.


## Keldur


## Ávísingar úteftir
* Drekin.fo, Heimasíðan hjá Havnar Róðrarfelag 

Bólkur:Føroysk róðrarfeløg
Bólkur:Tórshavn
Bólkur:Havnar Róðrarfelag
VÍF

**VÍF** er Vestmanna Ítróttarfelag, sum fevnir um ítróttargreinirnar hondbólt, badminton og kappróður. Felagið hevur bústað í Vestmanna.

## Søgan

Vestmanna Ítróttarfelag varð stovnað 17. mai 1939. Tað hava sitið umleið 15 formenn í felagnum, harav tvær kvinnur . 

### Hondbóltur

VÍF byrjaði at hava kvinnuhondbólt longu tá felagið varð stovnað í 1939. Manshondbólturin byrjaði trý ár seinni í 1942. Tey fyrstu árini varð spælt inni á Fjarðasandi, síðan var farið niðan á Gomluplen. Seinni varð spælt á vøllinum við skúlan. Nøkur ár hevði felagið heimavøll í ítróttarhøllini á Skála, men í 1986 varð ítróttarhøll bygd í Vestmanna, og síðan tá hevur felagið havt venjingar har og spælt heimadystirnir har.

### Kappróður

Vestmenningar fingu sín fyrsta kappróðrarbát áðrenn VÍF varð stovnað. Fyrsti báturin var 10-mannafarið Vestmenningur, sum felagið læt smíða í 1927. Tað var Jógvan í Skálum, sum smíðaði bátin. Seinni smíðaði hann eisini fyrstu Havfrúnna. Seinni fekk felagið nýggjar bátar, tá var tað Niclas í Koltri, bátasmiður, sum smíðaði bátarnar . 

Vestmenningur hevur verið føroyameistari árini 1983, 1984, 1987, 1995, 1997 og 2000. Havfrúgvin gjørdist eisini føroyameistari. 5-mannafør kvinnur vunnu føroyameistaraheitið í 1999, 5-mannafør dreingir vunnu tað sama árið, tvs. í 1999 og so aftur í 2007 .

### Inniróður

Seinastu árini hevur VÍF eisini verið virkið innan inniróður. Ein av ungu rógvarum felagsins, Torstein Brattaberg, hevur vunnið FM, DM og Norðurlandsmeistaraheitið.

### Badminton

VÍF byrjaði at venja badminton seinast í 1980'unum. Tað datt niður fyri aftur stutta tíð seinni, men síðan 1995 hevur felagið spælt badminton relguliga. Umleið 80 fólk venja badminton í Vestmanna.

## Hópurin hjá VÍF í Atlantic Airways kappingini 2011/12 (menn)
Venjarir hjá VÍF monnum í hondbólti eru Ingi Olsen og Dia Midjord.

## Keldur


## Ávísingar úteftir

* VIF.fo

Bólkur:Hondbóltur
Bólkur:Føroysk hondbóltsfeløg
Bólkur:Føroysk róðrarfeløg
Bólkur:Vestmanna
Sumbiarhólmur

**Sumbiarhólmur** er hólmur í Føroyum. Sumbiarhólmur er beint uttanfyri bygdina Sumba, sum er syðsta bygd í Suðuroynni. Hólmurin er millum teir størstu í Føroyum, hann er nummar seks, tá bólkað verður eftir stødd. Sumbiarhólmur er 45 hektarar til støddar .

Um summarið hava sumbingar veðrar gangandi á Sumbiarhólmi . 

## Keldur


## Ávísing úteftir
* Sumbiar kommuna. 

Bólkur:Hólmar og sker í Føroyum
Bólkur:Suðuroy
Bólkur:Sumba
São Paulo

**São Paulo** (portugisiskt: *São Paulo*) er ein býur í Brasil. São Paulo er størsti býur í Suðuramerika, og ein tann býur í heiminum, sum veksur skjótast. Býurin hevur umleið 11 mió. íbúgvar og er størsti býur í Brasil og áttandi størsti býur í heiminum eftir fólkatalinum. Hann er miðdepil í brasilskum ídnaði og handli. Sløk helvt av landsins ídnaði er í São Paulo. Virkini gera klædnavøru, akfør, ravmagnslutir, heilivág og evnafrøðievni. 

Samkynd kunnu giftast í brasilianska statinum São Paulo. 

## Søga

## Mentan

### Festivalar, skrúgongur og onnur mentanartiltøk

Fleiri festivalar, skrúgongur og onnur mentanartiltøk verða hvørt ár hildin í São Paulo, eitt nú:

* Karnival í Brasil verður eisini hildið í São Paulo, byrjað verður týsdag og hildið verður á til týsdagin áðrenn Øskumikudag, sum er byrjanin á føstuni. Samba-skúlar ganga skrúgongu fríggjadag og leygardag í karnival-vikuni.
**São Paulo Altjóða Film Festivalur*
**Skrúgonga fyri Jesus* verður hildin hvørt ár hósdagin eftir Trinitatis sunnudag. Í 2006 luttóku yvir 2 milliónir fólk, verður mett.
* *São Paulo Mótavika* varð fyrstu ferð hildin í 1996. Mótavikan verður hildin í  Ibirapuera Parkini.
**Gay Pride Parade* varð fyrstu ferð hildin í 1987

## Ítróttur

### Fótbóltur
Eins og í restini av Brasil, er fótbóltur eisini her tann best dámdi ítrótturin. Tey størstu liðini eru kend sum "Jarn Trio'in" (*"Trio de Ferro"*): São Paulo FC, Palmeiras og Corinthians. Portuguesa er eitt rímuliga stórt felag, meðan Juventus og Nacional eru tvey smá feløg.

São Paulo verður ein av vertsbýunum til FIFA World Cup í 2014, har Brasil er vertstjóð til kappingina. Stadion hjá Corinthians, nevnt Arena Corinthians, verður bygt til endamálið.

## Keldur


Bólkur:Býir í Brasil
Bólkur:Suðuramerika
Oussama Mellouli

**Oussama Mellouli** (føddur 16. februar 1984) er tunesiskur svimjari, hann svimur frísvimjing og blandað. Hann hevur kelinavnið Ous. Mellouli venur í USA við USC Trojans á lærda háskúlanum í Suður Kalifornia (University of Southern California).

## Lívsleiðin í altjóða svimjing
Mellouli hevur sett afrikanskt met. Í 2009 gjørdist hann heimsmeistari í 1500 metrum frí á Heimsmeistarastevnuni 2009 í Italia við tíðini 14:37.28. Føroyski Pál Joensen svam eisini í somu kapping, hann gjørdist nummar 17. Mellouli vann tvey silvur heiðursmerki í somu heimsmeistarakapping í 800 metrar frí og 400 metrar frí. Hann vann gull í 1500 frí á summar Olympiaduni í 2008. Mellouli vann heiðursmerki í 2007, men seinni misti hann tey, tí altjóða svimjisambandi fann útav, at roynd varð tikin av Mellouli í 2006, og at henda royndin var positiv, tvs. at Mellouli hevði nýtt eitt ólóligt doping evni. Svimjisambandi í Tunesia valdi tó bert at geva honum ávaring, men FINA vildi hava harðari revsing, so málið fór til CAS dómsstólin (Court of Arbitration for Sport), og soleiðis endaði tað við, at heiðursmerkini, sum Mellouli vann í 2007 vóru tikin frá honum. Sí annars yvirlitið niðanfyri yvir nøkur av týdningarmiklastu úrslitunum hjá Oussama Mellouli.

## Heiðursmerki og onnur úrslit á altjóða svimjistevnum
*2010 Heimsmeistara svimjikapping í Dubai á stuttgeil - vann gull í 1500m frí, silvur í 400m blandað og bronsu heiðursmerki í 200m og 400m frí og 200m frí.
*2009 Heimsmeistara svimjistevna - 1 gull (1500 m frí) og 2 silvur heiðursmerki (400m frí, 800m frí)
*2009 Miðalhavs Meistarastevna í Svimjing (Mediterranian Games) - Mellouli vann 5 gull heiðursmerki, tað var í 200 m og 400 m blandað og í 200 m, 400 m og 1500 m frí.
*2008 Summar OL - gull (1500 m frí)
*2007 Heimsmeistara svimjistevna — *úrslitini hjá Mellouli eru nullstillaði vegna positiva doping roynd*.
*2005 Heimsmeistara svimjistevna - bronsu heiðursmerki (400m blandað og 400m frí)
*2004 Summar OL - fimtapláss (400 m blandað)
*2004 FINA Heimsmeistara svimjistevna á stuttbana - bronsu (200 m blandað)
*2004 FINA Heimsmeistara svimjistevna á stuttbana - gull (400 m blandað)
*2003 Heimsmeistara svimjistevna - bronsu heiðursmerki (400 m blandað)

## Keldur


## Ávísing úteftir
* Heimsíðan hjá Oussama Mellouli á "University of Southern California"

Bólkur:Svimjarar
Bólkur:Føðingar í 1984
Bólkur:Svimjarar á Summar-OL 2008
Bólkur:Svimjarar á Summar-OL 2012
Almannastovan

**Almannastovan** var ein almennur stovnur í Føroyum við deildum í Havn, Klaksvík og Tvøroyri. Hin 1. apríl 1975 varð málsøkið *sosial umsiting* yvirtikið av føroyskum myndugleikum, og Almannastovan varð sett á stovn.

Hin 1. juli 2011 boðaði Almannamálaráðið við Rósu Samuelsen sum landsstýriskvinnu, at hon fór undir eina tilgongd við at leggja stovnarnir Almannastovuna og Nærverkið saman til ein nýggjan stovn. Nevnt var í tíðindaskrivinum, at tað vóru á leið 1400 ársverk í Nærverkinum og 100 fólk á Almannastovuni.

Navnið á nýggja samanlagda stovninum er Almannaverkið.

## Keldur

* Almannastovan er komin - Sosiala deildin er farin. Í: Myndablaðið NÚ, nr. 4, 1975

Bólkur:Fyrrverandi almennir stovnar í Føroyum
Bólkur:Tórshavn
Gluggarnir

**Gluggarnir** er hægsta fjall í Suðuroynni. Fjallið er 610 metrar høgt. Gluggarnir eru millum Fámjin og Trongisvág. Eitt annað høgt fjall sum eitur Herðablaðið er beint sunnanfyri Gluggarnar. *Eystanfyri Herðablaðið* er næsthægsta fjall í Suðuroynni, tað er 605 metrar høgt og er beint eystanfyri ella í ein landsynning av Herðablaðnum og Gluggunum.

## Keldur


## Ávísingar úteftir
*Visitsuduroy.fo, Suðuroyar Kunningarstova

Bólkur:Fjøll í Føroyum
Bólkur:Suðuroy
Bólkur:Fámjin
Federico Colbertaldo

**Federico Colbertaldo** (føddur 17. oktober 1988) er italskur svimjari. Hann svimur frísvimjing. Í 2010 og 2008 vann hann gull í Europameista svimjistevnu á stuttgeil í 1500 m frí. Føroyski svimjarin Pál Joensen svam seg eisini í finaluna í hesi svimjikapping, hann gjørdist nummar 7. Í 2010 vann hann silvur í 400 m frí til Europameistarastevnu á stuttbana í Eindhoven, og í 2009 vann hann silvur í 1500 m frí til Europameistarastevnu á stuttbana í Istanbul. Í 2007 vann hann tvey bronsu heiðursmerki, tað eina vann hann í 1500 m frí til Europameistara svimjistevnu á stuttbana í Debrecen í Ungarn, hitt bronsu heiðursmerkið vann hann til Heimsmeistarastevnuna í Melbourne í 800 m frí. 

## Keldur


## Ávísing úteftir
*Federnuoto.it, um Colbertaldo

Bólkur:Italskir svimjarar
Bólkur:Føðingar í 1988
Bólkur:Svimjarar á Summar-OL 2008
Trygve Gulbranssen

**Trygve Emanuel Gulbranssen** (15. juni 1894 í Kristiania, Oslo - 10. oktober 1962 í Eidsberg, Østfold) var ein norskur rithøvundur, keypmaður og blaðmaður.

## Útgivið:
* *Og bakom synger skogene*, Aschehoug, 1933. 
**Det blåser fra Dauingfjell*, Aschehoug, 1934. 
**Ingen vei går utenom*, Aschehoug, 1935. 

Bólkur:Norskir rithøvundar
Bólkur:Føðingar í 1894
Bólkur:Andlát í 1962
Davy Crockett

**Davy Crockett** (17. august 1786 til 6. mars 1836) var ein hermaður og politikari úr Tennessee. Tvey valskeið, 1827-1831 og 1833-1835, var hann tingmaður í Amerika. Tá ið hann ikki varð afturvaldur, fór hann til Texas og fell í Alamo. 

## Keldur


Bólkur:Amerikanskir politikarar
Bólkur:Hermenn
Bólkur:Føðingar í 1786
Bólkur:Andlát í 1836
Ruth Smith Savnið

**Ruth Smith Savnið** er eitt føroyskt savn við listarverkum eftir kendu listakvinnuna Ruth Smith. Ruth Smith Savnið er í Gamla Skúla á Vágsvegi 101 í Vági, har listarkvinnan eisini gekk í skúla sum barn. Á savninum eru oljumálningar og blýantstekningar eftir Ruth Smith. Savnið er opið eftir avtalu við onkran av nevndarlimunum. Tað var áhugafelagið Skálin við Skálá, sum tók stig til at seta á stovn eitt savn við verkum eftir Ruth Smith og William Smith. Skálin við Skálá hevði stovnandi aðalfund 24. november 1988, áðrenn felagið varð sett á stovn, hevði ein áhugabólkur arbeitt við hugskotinum um at seta eitt savn á stovn í eini trý ár. Tveir av stigtakarunum til savnið vóru Jóannes Nolsøe og Maud Benjardøgg. Savnið læt upp í Gamla Skúla í januar 1991, framsýningar hava tó eisini verið í øðrum hølum, t.d. í fimleikarhøllini í Vágs Skúla og í Bovlinghøllini í Vági. Málningarnir sum savnið eigur vóru á framsýning á Ribe Kunstmuseum í Danmark frá januar til mars 2008. Eftir tað blivu málningarnir settir í stand (restaureraðir) av Dorthe Aggerholm, konservator.

Fyrstu viku í apríl 2013 varð 100 ára føðingardagurin hjá Ruth Smith hildin í 6 dagar. Nevndin skipaði fyri Ruth Smith fagnaði, sum byrjaði 1. apríl, sum var 2. páskadagur, í Suðuroyar Musikkskúla í Framtíðini í Vági, har Hansina Iversen hevði listaframsýning, Ljómur sang, talur vóru hildnar og orgultónleikur var á skránni. Hansina er abbadóttir William Smith, Ruth var abbasystir hennara. Framsýningin helt fram alla vikuna, framsýningin í Ruth Smith Savninum varð eisini opin allar dagarnar. Mikudagin varð tiltak í Framtíðini, har Ólavur Jakobsen spældi guitar og Kinna Poulsen helt røðu um listina hjá Ruth Smith. Fríggjadagin 5. apríl, tá tað júst vóru liðin 100 ár, síðan Ruth varð borin í heim, var hátíðarløta við grøvirnar hjá báðum systkjunum, Ruth og William Smith, sum liggja grivin lið um lið í gamla kirkjugarði í Vági, sum er beint við har ið tey vuksu upp, og bert umleið 100 metrar frá Gamla Skúla, har tey bæði gingu í skúla sum børn, og har Ruth Smith Savnið nú heldur til á 1. hædd.

## Keldur



## Slóðir úteftir

Bólkur:Søvn í Føroyum
Bólkur:Føroysk list
Bólkur:Bygningar
Bólkur:Vágur
Bárður Hansen

**Bárður Hansen** (føddur 13. mars 1992) er føroyskur fótbóltsleikari, miðvallaleikari. Bárður spælir við Víkingi í Vodafonedeildini og á U19 landsliðnum hjá Føroyum. Bárður leikti sín fyrsta dyst á besta liðnum hjá Víkingi í Vodafonedeildini í 2008 bert 16 ára gamal. Liðið hjá honum vann Løgmanssteypið í 2009. Í 2010 leikti Víkingur tveir dystir í Europa League móti turkiska liðnum Beşiktaş. Bárður leikti báðir dystirnir.

## Altjóða dystir fyri feløg
Bárður spældi tveir altjóða dystir fyri feløg í 2012, tað var móti Gomel. Gomel vann 6-0 og 4-0. Í 2010 spældi hann tveir dystir móti turkiska felagnum Besiktas. 

## Ungdómslandsliðsleikari
Báður Hansen hevur leikt við fleiri føroyskum ungdómslandsliðum. 

### U15
Í 2006 spældi hann við U15 í kappingini Aberdeen International Football Festival. Føroyar U15 vann kappingina fyri bólkin Dreingir U16. 

### U17
Í 2008 leikti Bárður 3 dystir við U17 landsliðnum og í 2009 og 2010 leikti hann 5 dystir við U19 hjá Føroyum. U19 liðið sum Bárður leikti við endaði sum nummar 3 av 4 liðum. Serbia vann bólkin við 9 stigum, Grikkaland gjørdist nummar tvey við 6 stigum, Føroyar nummar 3 við 3 stigum og Hvítarussland nummar 4 somuleiðis við 3 stigum. 

### U19
Bárður hevur spælt 5 dystir við U19 landsliðnum hjá Føroyum.

### U21
Í 2012 spældi hann við U21 landsliðnum móti Danmark í innleiðandi umfari hin 15. august 2012. Úrslitið gjørdist javnleikur 1-1. Bárður spældi inni allan dystin.

## Keldur


## Ávísingar úteftir

* Bárður Hansen á UEFA.com
* Vikingur.fo

Bólkur:Føroyskir fótbóltsspælarar
Bólkur:Føðingar í 1992
Bólkur:Víkinga leikarar
Gasageirin

**Gasageirin** ( ) er staddur á eysturstrond Miðjarðarhavs. Geirin hevur mark við Egyptaland í ein útsynning og Ísrael í ein sunnan, eystan og norðan. Hann er umleið 41 kilometrar langur, millum 6 og 12 kilometrar breiður og hevur eitt øki í alt 360 ferkilometrar. Geirin hevur navn sítt eftir Gasa, størsta býi í geiranum. Smali Gasageirin - har fleiri enn 1,7 mió. palestinar búgva - hevði verið undir ísraelskum ræði síðan seksdaga-kríggið í 1967. Eftir samráðingar millum palestinsku frælsisrørsluna PLO og Ísrael í Noregi í 1993, játtaði Ísrael at geva palestinum í Gasageira og vestan Jordan heimastýri. 

Íbúgvatalið var í juli 2010 umleið 1,6 milliónir, flest øll eftirkomarar eftir flóttafólkum. Ein millión av íbúgvunum vóru í mars 2005 mettir at vera palestinsk flóttafólk, tó at meginpartur teirra var føddur í Gasageiranum; eldra ættarliðið rýmdi til Gasa í palestinsku flýggjanini í 1948 eftir arabisk-ísraelska kríggið í 1948 frá summum pørtum av Bretsktyvirrádda Palestina, ið gjørdist partar av Ísrael. Íbúgvarnir eru fyrst og fremst Sunni Muslimar.

## Keldur



Bólkur:Ísrael
Ronald Reagan

**Ronald Wilson Reagan** (f. 6. februar 1911 í Illinois, d. 5. juni 2004 í Kalifornia) var 40. forseti í Sambandsríki Amerika. Hann var republikanari, fyrrverandi guvernørur í Kalifornia, fyrrverandi sjónleikari, jounalistur innan fyri ítrótt, og forseti í USA í tveimun valskeiðum (1981-1989). Gamli filmsleikarin, gjørdist amerikanskur forseti 4. november 1980. Í stjórnarárum hansara var búskapurin fyri skrædli. Reagan lækkaði skattin til tess at fáa búskaparvøksur, men skattalækkingin hevði við sær, at vælferðarjáttanin minkaði stórliga. Mong fólk gjørdust illa fyri, men búskapurin blómaði. 

Hann helt fram við búskaparstevnu síni, tá ið hann var afturvaldur 6. nov. í 1984, men játtaði ógvuliga nógvan pening til vápn og ovurdýrar vápnaverkætlanir. Hetta elvdi til hall á fíggjarlógini, til at Amerika gjørdist skuldarbundin tjóð og til skrædl á virðisbrævamarknaðinum í 1987. Funnist varð eisini harðliga at Reagan hetta árið, tá ið tað spurdist, at embætismenn hansara høvdu selt Iran vápn fyri gíðslar og laið contrasdeildunum, ið bardust ímóti vinstrastjórnini í Nikaragua, vinningin. 

## Morðroynd

John Hinckley Jr. hevði sæð filmin *Taxi Driver* minst 15 ferðir og var trásettur av Jodie Foster, sum spældi við í filminum. Hann royndi fleiri ferðir at koma í samband við hana, men uttan eydnu, og tí gjørdi hann av, at fyri at hon skuldi geva honum gætur, noyddist hann at gera okkurt heilt serligt - at drepa amerikanska forsetan. So 30. mars í 1981 fór Hinckley til Hilton Hotel í Washington DC, har Ronald Reagan tann dagin skuldi halda røðu. Tá Ronald Reagan var liðugur við røðuna og var á veg aftur til bilin hjá sær, hoyrdust seks skot. Eitt rakti pressuskrivaran hjá Reagan, eitt annað rakti ein politist, og enn eitt skot rakti ein av lívverjunum hjá forsetanum. Tvey skot raktu bilin, og sætta kúlan stiklaði av bilhurðini og endaði undir arminum á Reagan, sum í skundi varð skumpaður inn í bilin og koyrdi avstað. Tey flestu vistu ikki beinanvegin, at forsetin var raktur.

Skemtligi Reagan spurdi skurðlæknan, um hann var republikanari. Læknin var demokratur, men svaraði, at “í dag eru vit øll republikanarar”. Hinckley varð roknaður sum sinnissjúkur og bleiv tí dømdur at sita á sinnissjúkrahúsi. Tað gjørdi hann til 2016, tá hann slapp út.

## Hygg eisini at

* Listi yvir forsetarnar í USA. 
* Sambandsríki Amerika.

Bólkur:Amerikanskir politikarar
Bólkur:Amerikanskir sjónleikarar
Bólkur:Forsetar í USA
Bólkur:Føðingar í 1911
Bólkur:Andlát í 2004
Víkar

**Víkar** er ein avtoftað bygd í Vágum. Víkar er niðursetubygd frá 1833, men longu í 1910 fluttu seinastu fólkini úr aftur bygdini, orsakað av frábyrgingini og ringu atkomumøguleikunum.  
Eingin lending er á Víkum, og bert slepst upp á land í góðum líkindum. Gangast má um fjøll fyri at koma úr Gásadali ella Sørvági vestur á Víkar.

Náttúran á Víkum er stórfingin og húsini í bygdini verða í dag nýtt til frítíðarhús.

## Kend víkafólk

* Rasmus Rasmussen, 1880-1961, tingmaður

## Slóðir úteftir

* Víkar á Vága kunningarstovu 
* Mynd av Víkum á flickr (Ulrich Latzenhofer)

Bólkur:Bygdir í Føroyum
Bólkur:Vágar
Rasmus Rasmussen (1880)

**Rasmus Rasmussen** (føddur 18. mars 1880 á Víkum, deyður 30. mai 1961) var ein føroyskur keypmaður og politikkari. Hann búsettist í Fuglafirði. Rasmus Rasmussen sat á Føroya Løgtingi fyri Eysturoynna 1940–1946, fyri Sjálvstýrisflokkin 1940–1943 og fyri Fólkaflokkin 1943–1946.

## Keldur
**Løgtingið 150 – Hátíðarrit*, bind 2 (2002), s. 343. (PDF )

Bólkur:Føroyskir keypmenn
Bólkur:Føroyskir politikarar
Bólkur:Føðingar í 1880
Bólkur:Løgtingslimir
Bólkur:Politikarar úr Sjálvstýrisflokkinum
Bólkur:Politikarar úr Fólkaflokkinum
Bólkur:Andlát í 1961
Tvøroyrar Hornorkestur

**Tvøroyrar Hornorkestur** er eitt føroyskt hornorkestur av Tvøroyri. Tvøroyrar Hornorkestur varð stovnað í 1978. Ein av teimum, sum var við til at stovna hornorkestrið, var Hugh Watkins. Tvøroyrar Hornorkestur hevur hornblásarar úr allari oynni. Í apríl 2008 var 30-ára dagurin hátíðarhildin á Seglloftinum á Tvøroyri, og árliga Musikkstevnan varð eisini hildin í høllini í Trongisvági um somu tíð.

## Keldur


## Ávísingar úteftir
* Myndagoymsla.tfthomsen.com, Myndir frá konsertini á 30-ára degnum. 

Bólkur:Føroyskir horntónleikabólkar
Bólkur:Tvøroyri
Bólkur:Suðuroy
Planet Awards 2010

**[[Planet Awards]] 2010** vórðu handaðar á stórari gallaveitslu á Deep í Havn hin 29. desember 2010. Fleiri ymiskir føroyskir tónleikarar og sangarar framførdu á gallaveitsluni. Tey sum framførdu vóru: Eivør, Hanus G. Johansen, Anna Faroe, Lív Næs, Grandmas Basement, Jens Marni Hansen, Eyðun Nolsøe og Kim Hansen framførdu saman.

## Vinnararnir av Planet Awards 2010

*Besta útgáva: Terji & Føstufressar – Tvey  
* Besti nýggi bólkur/einstaklingur: Hamferð
* Ársins sangari: Jens Marni Hansen
* Ársins songkvinna: Anna Katrin Egilstrøð
* Ársins einstaklingur/bólkur:  The Dreams
* Ársins sangur: Grandma's Basement – Hon fær ongantíð nokk
* Ársins YouTube video: Effo-drongurin í Sørvági
* Ársins tónleikamynd: Jón K. Joensen
* Ársins herðaklapp: Rútmiska kórið í Hoydølum (fyri sangleikir síðan 1997).

## Planet Awards 2010 - Tey tilnevndu

Hesi vóru tilnevnd til at vinna Planet heiðurslønir/virðislønir 2010, tær sonevndu Planet Awards:

### Besta útgáva
*Teitur – Let The Dog Drive Home
*Terji & Føstufressar - Tvey
*Hanus - Hørpuspælarin
*SIC – Fighters They Bleed
*Eivør – Larva

### Besti nýggi bólkur/einstaklingur
*Grandma’s Basement
*Hamferð 
*Anna Faroe
*Bárður Johannesen
*Fróði Hansen

### Ársins sangari
*Jógvan Hansen
*Teitur
*Hallur Joensen
*Jens Marni Hansen
*Brandur Enni

### Ársins songkvinna
*Eivør 
*Guðrið Hansdóttir 
*Lív Næs
*Anna Katrin Egilstrøð 
*Anna Faroe 

### Ársins einstaklingur/bólkur
*The Dreams 
*ORKA
*Páll Finnur Páll 
*Týr
*Hanus G. Johansen

### Ársins sangur
 
*Grandma’s Basement – Hon Fær Ongantíð Nokk
*Anna Faroe – Walking On Fire 
*Jens Marni – Gloria
*Teitur – You’ll Never Leave LA
*Eyðun & Kim – Far so væl

### Ársins YouTube video
*Effo-drongurin
*Sonhard Mariuhønan
*Klæmint Klakk

### Ársins tónleikamynd
*Jón K. Joensen
*Eileen Sandá
*Kasper Solberg

## Hygg eisini at
* Planet Awards
* Planet Awards 2009
* Planet Awards 2011
* Planet Awards 2012

## Keldur


## Ávísingar úteftir
* Planet.portal.fo 

Bólkur:Planet Awards
Bólkur:Føroyskur tónleikur
Bólkur:2010
Jolly

**Jolly** er sodavatn, ið verður bryggjað hjá Föroya Bjór. Jolly kom fyrstu ferð á hillarnar í 1955 og er síðan sett í kølarar. Jolly Cola er nógv tað mest selda sodavatnið í Føroyum, og soleiðis hevur tað verið, síðan Föroya Bjór fór at framleiða Jolly Cola umleið 1960. 

Í fyrstuni var Jolly framleitt av flestu donsku bryggjaríunum í samtakinum Dansk Coladrik A/S stovnað í 1959. Föroya Bjór kom við í 1960 og líka síðan eitur ein cola í Føroyum ein Jolly. Eisini í Noregi og Íslandi kundi tú fáa Jolly Cola. 

Heilt upp móti 1980 seldi Jolly upp í 80% av øllum kola í Danmark. So tóku tey stóru bryggjaríini seg burturúr samtakinum, og fóru at gera amerikanskar cola uppá lisens. Í 2001 keypti Föroya Bjór rættindini til Jolly Cola, Jolly Light og Jolly Time fyri føroyska marknaðin frá Dansk Coladrik A/S.  

**Jolly í Føroyum** 

Hóast harða kapping frá øðrum størri merkjum, hevur Jolly cola selt væl í Føroyum øll árini. Í dag kanst tú keypa Jolly cola, Jolly Light, Jolly Time, Jolly Orange og nú JollyX - seinasta limurin í Jolly familjuni er JollyX. Ein kola uttan sukur. Hon kom á marknaðin í juni 2022. 

kelda: [Https://www.jolly.fo www.jolly.fo] 

## Keldur

# Foroyabjor.fo
# Jolly.fo

Bólkur:Matur og drekka
Karolos Papoulias

**Karolos Papoulias**  (føddur 4. juni 1929, deyður 26. desember 2021) var grikskur politikari.

Hann var 7. forseti Grikkalands frá 12. mars 2005 til 13. mars 2015.
Áðrenn tað var hann uttanríkismálaráðharri í Grikkalandi tvær ferðir.

Bólkur:Statsleiðarar Grikkalands
Bólkur:Grikskir politikarar
Bólkur:Føðingar í 1929
Bólkur:Andlát í 2021
Betrideildin

**Betrideildin** er heitið á bestu, føroysku fótbóltsdeildini hjá monnum. Navnið hevur deildin fingið eftir høvuðsstuðulinum, Betri samtakinum. Deildin skiftið navn í januar 2018, áðrenn tað nevndist deildin **Effodeildin** eftir táverandi høvuðsstuðlinum, orkufelaginum Effo, sum deildin bleiv uppkallað eftir frá februar 2012 til januar 2018. Eitt stutt skifti frá januar til 27. februar 2012 hevði besta deildin ongan høvuðsstuðul, ta tíðina var deildin nevnd **Meistaradeildin**. Árini 2008 - 2011 varð deildin nevnd **Vodafonedeildin**, uppkallað eftir táverandi høvuðsstuðlinum, Vodafone, ið keypti sær rættindini til deildina í 2008. Frá 2005-2008 var heitið **Formuladeildin**, uppkallað eftur táverandi høvuðsstuðli formula.fo.

føroyska landskappingin í fótbólti var í 1942. Tað árið var bert ein deild, og varð hon rópt **Meistaradeildin**. Hetta var eisini heitið á bestu deildini fram til 1975. Frá 1976 var besta deildin rópt 1. deild. Frá 2005 fekk besta deildin navn eftir einum høvuðssponsori.

## Gull- og silvurvinnarar

1 Í 1944 var eingin kapping vegna bóltatrot.

## Flest FM-heiti
Kelda:

## Keldur

* Grein á Wikipedia "Føroyskir fótbóltsmeistarar"
* Football.fo FSF - Fótbóltsamband Føroya

Bólkur:Fótbóltur í Føroyum
Bólkur:Meistaradeildir í fótbólti
Bólkur:Fótbóltskappingar í Føroyum
Bólkur:Effodeildin
Tjaldavíkshólmur

**Tjaldavíkshólmur** er hólmur í Føroyum, hin fimmtistørsti. Hólmurin er 7,5 hektarar til støddar. Tjaldavíkshólmur er í Tjaldavík í Suðuroynni sunnanfyri Øravík og norðanfyri Hov. Ein lítil vík sum er beint við hólmin verður nevnd Trøllavík, har hevur IRF eina umlastingarstøð.

## Keldur


## Ávísingar úteftir
* Umhvørvisstovan

Bólkur:Hólmar og sker í Føroyum
Bólkur:Suðuroy
Lopranshólmur

**Lopranshólmur** er ein hólmur í Føroyum. Lopranshólmur er 3,4 hektarar til støddar, og er hann hin sjeyndistørsti av hólmunum í Føroyum. Lopranshólmur eitur eftir bygdini Lopra. Hólmurin er vestan fyri Lopra, júst vestan fyri Lopranseiði og liggur sera nær við Suðuroynna. Um summarið gongur seyður á Lopranshólmi.

## Keldur


## Ávísing úteftir
* Visitsuduroy.fo, heimasíðan hjá Suðuroyar Kunningarstovu

Bólkur:Hólmar og sker í Føroyum
Bólkur:Suðuroy
Hotel Tórshavn

**Hotel Tórshavn** er eitt gistingarhús í Tórsgøtu í Havn. Har er eisini matstovan Hvonn og barr. Um summarið er eisini uttandura matstova og barr uttanfyri hotellið og hinumegin vegin Undir Bryggjubakka. Hotel Tórshavn nevndist fyrr Sjómansheimið. Í 2007 varð gamla Sjómansheimið høvuðsumvælt og broytti navn til Hotel Tórshavn. Hotellið liggur niðast í Tórsgøtu, við vegamóti til plássið niðri í Vágsbotni, har standmyndin av Nólsoyar Pálli stendur. Miðlahúsið er hinumegin Tórsgøtu. Havnar Kirkja og Bryggjubakki eru beint yvirav Hotel Tórshavn, hinumegin Gríms Kambansgøtu. 

## Keldur


## Ávísingar úteftir
* HotelTorshavn.fo, Heimasíðan hjá Hotel Tórshavn 

Bólkur:Bygningar
Bólkur:Tórshavn
Bólkur:Bygningar og bygningsverk í Føroyum
Bólkur:Gistingarhús í Føroyum
Undrið FF

**Undrið FF** er eitt fótbóltsfelag úr Tórshavn, sum varð stovnað í 18. januar 2006. Felagið hevur havt lið í 3. deild hjá monnum, síðan felagið varð stovnað. Í 2010 hevði felagið tvey lið í 3. deild og eitt kvinnulið, sum leikti á hálvum vølli. Tað eina av 3. deildarliðunum vann deildina og flutti upp í aðru deild.

Tá felagið varð stovnað í 2006 var navnið Undri uttan Ð. Tað var uppkallað eftir høvuðsstuðlinum hjá felagnum, "Undri sápa". Í 2010 fekk felagið nýggjan stuðul, og so varð navnið endurnýggjað, soleiðis at Undrið kom at enda við Ð.

## Keldur


## Ávisingar úteftir

* Undridff.com Heimasíðan hjá "Undrið FF". 

Bólkur:Føroyskt fótbóltsfelag